cyanic-selkie/wikianc huggingface dataset:
הרצאות פיינמן על פיזיקה
רקע
לדעת רבים, הרצאות פיינמן הן הרצאות המבוא בפיזיקה הטובות ביותר שנכתבו מעולם. פיינמן עצמו ציין בהקדמה המקורית שהוא היה "פסימי" לגבי יכולתו להיות ברור לכל תלמיד. הרצאות פיינמן נכתבו "כדי לקיים את ההתעניינות של התלמידים הפיקחים והנלהבים ביותר שהגיעו למכון מבתי-ספר תיכון". קהל היעד של פיינמן היה התלמידים אשר "בתום השנתיים של הקורס הקודם, היו מאוד מיואשים עקב המספר הזעיר של רעיונות מרשימים, חדשים ומודרניים שהוצגו בפניהם". כתוצאה מכך, חלק מתלמידי הפיזיקה מוצאים שההרצאות מועילות יותר לאחר שכבר הגיעו להבנה מסוימת בפיזיקה תוך שימוש בספרי לימוד "מסורתיים" יותר. פיזיקאים מקצועיים רבים פונים להרצאות בשלבים שונים בקריירה שלהם כדי לרענן את זיכרונם בעקרונות היסודיים של הפיזיקה.
פיינמן העיר באחת ההזדמנויות כי "סדרת הספרים הזו מכילה השקפות קרובות מאוד לשלי".
חוואר
תצורת החוואר ביהודה ובשומרון
תצורת מוצא: שכבת חוואר הנחשבת כאקוויקלוד החשוב שבחבורת יהודה, על גביה נובעים מאות מעיינות בכל רחבי הרי ירושלים.
קרולין בורדו
קרולין בורדו (באנגלית: Carolyn Bourdeaux; נולדה ב-3 ביוני 1970) היא פוליטיקאית אמריקאית, שכיהנה כחברת בית הנבחרים של ארצות הברית מטעם מחוז הקונגרס השביעי של מדינת ג'ורג'יה. בורדו, שמאז 2003 שימשה כפרופסורית בבית הספר למדיניות ציבורית ע"ש אנדרו יאנג באוניברסיטת המדינה של ג'ורג'יה, נכנסה לתפקידה ב-3 בינואר 2021.
קופואסו
חשיבות כלכלית
מהגרעינים ניתן להפיק קופולד, שהוא למעשה שוקולד מקופואסו, במקום מקקאו. הגידול של קופואסו לצורך יצור קופולד תופס תאוצה בשנים האחרונות, וניתן למצוא היום קופולד גם מחוץ לברזיל.
ויטני פיק
קריירה
בשנת 2018 שיחקה בתפקיד אורח של לניס בסדרת גיבורי העל "אגדות המחר" של רשת The CW.
ארכיבישופות ברמן
השגת שליטה לנסיך-ארכיבישוף כחופשיות אימפריאלית
פרידריך הראשון ברברוסה חילק את סקסוניה לכמה עשרות טריטוריות במעמד אימפריאלי חופשי והקצה כל טריטוריה לאחד מבעלי בריתו שכבש אותם קודם לכן מידי היינריך האריה ותומכיו הנותרים. בשנת 1168 השבט הסקסוני של האסקנים, בעלי בריתו של פרידריך הראשון ברברוסה, נכשל במינוי בן משפחתם הרוזן זיגפריד מאנהלט, בכס ברמן.
אבל בשנת 1180 ניצחו האסקנים פעמיים. ראש בית אסקניה, המרקיז אוטו הראשון מברנדנבורג, בנו של אלברכט הדוב, בן דודו מצד אמו של היינריך האריה, סיפק לאחיו השישי ברנהרד, רוזן אנהלט, מכאן ואילך לברנהרד השלישי, דוכס סקסוניה, את האזור שכונה מאוחר יותר דוכסות סקסוניה המאוחרת יותר (1180–1296), טריטוריה זניחה באופן קיצוני שהייתה מורכבת משלוש טריטוריות לא קשורות לאורך נהר האלבה, מצפון מערב לדרום מזרח, (1) האדלן סביב אוטרנדורף, (2) סביב לאונבורג על אלבה. ו (3) סביב ויטנברג על אלבה. מלבד התואר, דוכס סקסוניה, אנגריה ווסטפאליה, שדוכסות סקסוניה הצעירה הזו העניקה לשליטיה, אפילו לאחר חלוקתה השושלת ב-1296, לא היה לטריטוריה זו, המורכבת רק משוליים טריטוריאליים של דוכסות סקסוניה הישנה, מעט במשותף. עם האחרון. בשנת 1260, החל משנת 1296 ואילך, פיצלו שליטיה את הדוכסות הצעירה לדוכסות סקסוניה-ויטנברג ודוכסות סקסוניה-לאוונבורג, כאשר האחרונה החזיקה בשתי הטריטוריות הצפוניות הבלתי מחוברות, שהשתייכו לארכיבישוף ברמן.
הטריטוריה של הנסיכות-ארכיבישופות של ברמן כללה מספר ישויות משנה. הדבר היחיד שהיה משותף לכולם הוא שהארכיבישופים או הקפיטולרים הקודמים או המועצה כקולקטיב השיגו בהם כוח חילוני כלשהו בדרך של רכישה, הפעלת כוח, גזילה, ציון לשבח, משכון, תרומה וכו'. השלטונות הארכיאפיסקופליים הקודמים לא הצליחו כמעט באף אחת מישות המשנה להשיג את כל הסמכויות, בין אם זה שיפוטי, אבותי, פרוכיאלי, פיסקאלי, פיאודלי או מה. כמעט בכל מקום השלטון היה אמור להיות משותף עם אחד או יותר נושאי סמכות מתחרים, למשל אריסטוקרטים, נכבדי כנסייה חיצוניים, תאגידים אוטונומיים של איכרים חופשיים או עיירות שכר וכדומה. לפיכך, הרשות הארכיאפיסקופלית נהגה להתייחס לכל תת-ישות במונחים שונים כמו מחוז, קהילה, פלך, מחוז אבות, כל אחד בהתאם לכוח המסוים, שהסמכות הארכיאפיסקופלית השיגה בהם.
עידן המנהלים הלותרניים של הנסיך-ארכיבישוף
בעוד מקסימיליאן השני ראה בהיינריך השלישי קתולי אמיתי, האפיפיור סיקסטוס החמישי נותר ספקן. היינריך השלישי גדל לותרני, אך התחנך קתולי ושימש לפני בחירתו כקאנון הקתולי של הקתדרלה בקלן. הפילוג לא היה כה ברור, כפי שהוא נראה בדיעבד. הכס הקדוש עדיין קיווה שהרפורמה תהיה תופעה זמנית בלבד, בעוד שגיבוריה עדיין ציפו שכל הכנסייה הרומית תעשה רפורמה, כדי שלא יהיה פילוג.
הנסיכות-ארכיבישופות במהלך מלחמת שלושים השנים (1618–1648)
בשנת 1623 הרפובליקה ההולנדית, שנתמכה באופן דיפלומטי על ידי ג'יימס הראשון, מלך אנגליה, גיסו של כריסטיאן הרביעי, מלך דנמרק, החלה במסע חדש נגד הבסבורג. כך רותקו חיילי הליגה הקתולית והנסיכות-ארכיבישופות זכתה להקלה. אך זמן קצר לאחר מכן פנו הכוחות הקיסריים בפיקודו של אלברכט פון ולנשטיין לצפון בניסיון להרוס את ברית ברית ערי הנזה המתפוררת, כדי להכפיף את ערי ההנזה ברמן, המבורג וליבק ולהקים מונופול סחר בלטי, שינוהלו על ידי כמה מקורבים אימפריאליים כולל ספרדים ופולנים. הרעיון היה לזכות בתמיכתן של שוודיה ודנמרק, שהיו יוצאות מורווחות מהרס ברית ההנזה.
פרדיננד השני השעה את הקפיטולרים מעונש, אם הם יפטרו את הקואדיוטור הלותרני פרדריק, לימים נסיך הכתר של דנמרק, מתפקידם. המועצה סירבה, משום שעדיין תמכה בפרדריק, שנבחר בתוקף משפטי מלא ב-1621. בעקבות כך פרדיננד השני בעצמו הדיח אותו על ידי שימוש בצו ההשבתה, לטובת בנו הצעיר, הארכידוכס הרומאי-קתולי לאופולד וילהלם מאוסטריה, שכבר ניהל את הנסיכויות-הבישופיות של הלברשטאדט (1628–1648), פסאו (1625–1662) ושטרסבורג (1626–1662).
נתנאלה
ביוגרפיה
בשנת 1986 נתנאלה חזרה לארץ והוציאה אלבום חדש "על גן אדן חלוני" שכלל שירים שאת רובם כתבה והלחינה בעצמה וביניהם "ספינת הזכרונות", "שלכת אבי" שנכתב לזכר אביה, "ברבור" (שהוקדש ליעקב שבתאי) ו"מעבר לים", שהלחינה למילים של חיים נחמן ביאליק.
בשנת 1988 חזרה לשוודיה, בה נולדו שני ילדיה.
בסוף שנת 2011 הוציאה לאור את אלבומה "נדודים" שכלל 12 שירים שכתבה והלחינה בעצמה. האלבום כלל את השיר "לחזור" וכן בלטו בו גם השירים "פנינה לצווארה", "עוד מעט אלך", "אהבה" ושיר הנושא. האלבום זכה לביקורות נלהבות.
הרמן מאס
הזדהות עם העם היהודי
עם זאת, למאס היה חשוב להמשיך בעבודתו. כשהאשמות נגדו סיכנו את משרתו, שלח מאס מכתב פומבי לרשויות הגרמניות, בו הכחיש את קשרו ליהודים והביע הזדהות עם האידאולוגיה הנאצית. פשרה זו, שנעשתה ברמה המילולית, אפשרה לו להמשיך את תפקידו לא רק בקהילה הנוצרית אלא גם בהגנת הקהילה היהודית הנרדפת.
הכרה והנצחה
ב-1950 הוזמן הרמן מאס לישראל – הגרמני הראשון שנחלק לו הכבוד הזה. ב-28 ביולי 1964 יד ושם הכריז עליו כחסיד אומות העולם. ב-17.10.1967 ננטע לכבודו עץ הנצחה על ידי יד ושם. על שמו הוקמה הקרן ע"ש הרמן מאס (Hermann Maas Foundation), אשר מחלקת פעם בשנתיים את פרס הרמן מאס ואת מדליית הרמן מאס ליחידים, קבוצות, או ארגונים שפועלים ברוחו. כמו כן נקרא על שמו גשר בהיידלברג. גם נקרא על שמו חורשה בתוך יער וינגייט בהר הגלבוע ורחוב ("הרמן מאאס") בשכונת היובל ברחובות, עיר תאומה של היידלברג.
גלריית בן אורי והמוזיאון
היסטוריה
הגלריה הוקמה בראשון ביולי 1915 על ידי האמן היהודי לזר ברסון, מהגר לאנגליה מרוסיה, אשר הקים את הגלריה באיסט אנד לונדון בשם “The Jewish National Decorative Art Association (London), Ben Ouri”. השם "בן אורי" לקוח מהמקרא, שם מסופר על בצלאל בן אורי שבנה את המשכן וכן מתוך כבוד למוסד בצלאל שנפתח בעשור כעשור קודם לכן. מטרת הארגון הייתה לתת במה לציירים יהודים מהגרים לבריטניה. בשנת 1926 לאופולד פיליכובסקי מונה לנשיא הארגון והוא כיהן בתפקיד עד לשנת 1933. גלריה גם רכשה ציורים לתצוגה הקבועה. בשנת 1935 נרכז ציור של קלרה אסתר קלינגהופר שהפך להיות חלק של התצוגה הקבועה.
עמק קטמנדו
מלכי הליקצ'בי ותקופת טקורי
על תקופת טקורי, הנחשבת כשנים 879 עד 1200 לספירה, ידוע מעט מאוד. בתקופה זו השלטון הריכוזי נחלש או אף התפרק. חלק ממלכי תקופה זו היו ממשיכי הליקצ'בי, ואחרים היו בני אצולה שונים. בתקופה זו התחזקה ההשפעה התרבותית של אסכולת הוג'ריאנה בבודהיזם ושיטות טנטרה, בעקבות קשרים עם ביהר שבהודו ועם בנגל. פטן נהפכה למרכז לימודים בתחום, והסטופה בסוויאמבהונאת התפתחה. הבודהיזם הטנטרי קסם גם למאמינים הינדים שפנו אליו באופן שחיזק את שילובן של שתי הדתות.
שושלת שאה ותקופת ראנה
החל מסוף המאה ה-17 היו ממלכות העמק נתונות להתקפות מצד שושלת שאה, ששלטה על נסיכות זעירה באזור גורקה כשישים קילומטרים ממערב לעמק. בשנים 1744 עד 1769, פריטוי נראיאן שאה, שליט גורקה ניצל את פיצול השלטון בעמק כדי להשתלט בהדרגה על השטחים הסובבים את העמק ולבסוף כבש אותו כליל. כיבוש קטמנדו אירע בעיצומו של חג האינדרה-ג'טרה, שבמרכזו הקומארי המלכותית והמלך, ובו תפס שאה את השלטון וקיבל את ברכת הקומארי. במהלך השנים הבאות נמשכו כיבושיו מזרחה עד ששלט על שטח של כשליש מנפאל המודרנית. נראיאן שאה נחשב כיום למאחד נפאל, ויום הולדתו הוא יום חג בה.
אתרים חשובים
בטבורה של כל אחת מהערים קטמנדו פטן ובהקטפור נמצא ארמון שהיווה את מרכז השלטון בתקופה שהן היו ערי מדינה נפרדות. מחוץ לכל אחד מן הארמונות ישנה תמיד כיכר עם מקדשים ומונומנטים רבים שנועדו להדגיש את אדיקותם של השליטים מחד ולפאר כל אחת מהערים לעומת האחרות מאידך. כל אחת משלוש הכיכרות קרויה כיכר דוּרבַּר (מילה שמקורה פרסי ומשמעותה ארמון). בנוסף לשלושה מתחמים אלו, גם מקדש צ'נגו נריאן, מקדש פשופטינאת, והסטופות בבודנאת ובסוויאמבהונאת והאזורים שסביבן מוכרזים כאתרי המורשת העולמית של העמק על ידי אונסק"ו. אתר חשוב נוסף הוא מנזר קווה בהא בפטן, המנזר החשוב ביותר לנווארים.
בהקטפור
המקדש הגדול ביותר בעיר הוא מקדש נְיָאטפּוֹלָה מקדש בן חמישה גגות השוכן בטאומדהי טוֹל, (ראו תמונתו בפרק האדריכלות). באופן מסתורי, מקדש זה מוקדש לאלה בהַגַוַאתי, אלה זניחה יחסית לאלים אחרים שזכו למקדשים קטנים יותר. בהגואתי מזוהה עם האלה טלג'ו, פטרונית שושלת מאלה. מסורת מקומית אומרת שיש לה השפעה מרגיעה על בהאירב, האל צמא הדם לו מוקדש המקדש שממול.
צ'אנגו נראיאן
המקדש נבנה לראשונה במאה השלישית או הרביעית. מאז הוא נפגע פעמים רבות ברעידות אדמה ושריפות. כיום יש בו שרידים מכל התקופות, החל מתקופת הליקצ'בי. מבנה המקדש עצמו מעוטר בעיטורי נחושת ועץ מורכבים, והוא מוקף בפסלים מהעתיקים והמרשימים בעמק.
שברולט קורווייר
דגם השברולט לייקווד בתצורת סטיישן אשר יוצר בין השנים 1961–1963 התבסס על ה"שברולט קורוויר".
יחסי החוץ של רוסיה
סין
כיום, רוסיה היא אחת הלקוחות העיקריים של סין מבחינת הייבוא ממנה.
היחסים עם ישראל
בתחילת שנות ה-90' של המאה ה-20' רווחה בישראל תחושה חיובית מאוד לגבי חידוש היחסים עם רוסיה והורגשה אף שמחה לגבי הפרספקטיבה של יחסים טובים עם המעצמה אשר ממנה הגיעו רובם המכריעה של מייסדי המדינה הישראלית (אפשטיין, 2007).
לאחר התפרקותה של ברית המועצות, ישראל הכירה בעצמאותן של כל המדינות החדשות וכוננה עמן יחסים דיפלומטיים. החשובה מבין כל המדינות הללו, מבחינה דיפלומטית, צבאית וכלכלית הייתה רוסיה אשר גם ירשה את מקומה של ברית המועצות כחברה קבועה במועצת הביטחון של האו"ם. השינוי ביחסים בין המדינות בתקופה שלאחר התפרקות ברית המועצות לא איחר לבוא ובין הפעולות הראשונות של המשלחת הרוסית באו"ם היה להצביע בעד ביטול החלטת האו"ם משנת 1975 אשר השוותה את הציונות לגזענות (רואי, ,2008, ע' 924).
נקודה חשובה ביחסיה של רוסיה עם ישראל היא העובדה שבישראל חיים יותר ממיליון אזרחי ברית המועצות לשעבר וחלק גדול מהם הגיעו מרוסיה עצמה. מדובר בפזורה דוברת רוסית הגדולה בעולם אשר חיה מחוץ לגבולות ברית המועצות לשעבר. בתחילת שנות ה-90' ראו שלטונות רוסיה באותם ישראלים יוצאי רוסיה - מעין גשר תרבותי אשר יכול לשמש להידוק הקשרים בין המדינות מבחינה תרבותית וכלכלית. ואכן, בתקופה זו שבה נשיאה של רוסיה היה בוריס ילצין, הורגשה התקרבות גדולה בין המדינות (רואי, 2008, ע' 924).
ריץ
ראו גם
}}
רוע
רוע הוא מונח בדת ובאתיקה העוסק בהיבטים שליליים של חשיבה והתנהגות של בני אדם, ומתייחס לאלו שבכוונה כופרים במצפונם ומראים תשוקה להרס. בתרבויות רבות, המילה משמשת לתיאור מעשים, מחשבות, ורעיונות שכוונתם (באופן ישיר או עקיף) לגרום סבל או מוות. הגדרת הרוע שונה בתרבויות שונות.
שבעת העמקים
שבעת העמקים
הספר מתאר את מסעה הרוחני של הנשמה דרך שלבים שונים, החל מהעולם הזה ועד לממלכות אחרות הקרובות יותר לאלוהים, כפי שתואר לראשונה על ידי המשורר הסופי פריד א-דין עטאר (فریدالدین عطار) במאה ה-12 בספרו "הרצאת הציפורים". בספר הסביר בהאא אללה את המשמעות והחשיבות של כל אחד משבעת השלבים. בהקדמה הוא כתב כי "חלק קראו לזה שבעת העמקים, ואחרים קראו לזה שבע הערים". הדרישות בשלבים השונים מתמלאות בסדר מסוים, ומטרת המסע היא ללכת בעקבות "הנתיב הנכון", "לנטוש את טיפות החיים ולבוא אל הים של מעניקי החיים", וכן "להביט על האהובים". בסיום הספר הוא כותב:
SCD
היסטוריה
ב-2005 נעצרו חלק מבכירי החברה, ביניהם מנהל הרכש של המפעל, באשמת מעילה בכספים והונאה כנגד החברה על ידי היאחב"ל. על פי החשד גרפו לכיסם הבכירים אלפי דולרים בכך שניפחו את חשבונות הציוד שדיווחו לחברה באלפי אחוזים.
אאוג'ן רלג'יס
ביוגרפיה
ב-1916, לאחר שדרום רומניה נכבשה בידי הקיסרות הגרמנית במלחמת העולם הראשונה, נסע לקונסטנטינופול, לאיים בים מרמרה, לאסיה הקטנה ולאתונה. ב-1920 ייסד וניהל את העיתון "אנושות", אשר צונזר.
Human metapneumovirus
hMPV חולק קרבה גנטית עם Avian metapneumovirus, שהוא נגיף נוסף השייך לסוג Metapneumovirus, הגורם למחלות בדרכי הנשימה של עופות. נגיף זה כולל 4 סוגים גנטיים (Types), A, B, C ו-D, כשסוג גנטי C חולק עם hMPV את הקרבה הגנטית הגבוהה ביותר.
מבנה
hMPV חולק קרבה גנטית רבה עם נציג נוסף במשפחת ה-Paramixoviridae - נגיף ה-hRSV, אולם בניגוד אליו מכיל 8 מסגרות קריאה פתוחות המאורגנות בצורה מעט שונה מאלה הקיימות ב-hRSV, וכמו כן משולל 2 גנים לא מבניים, NS1 ו-NS2.
אלקטרוליט
אלקטרוכימיה
כאשר מציבים אלקטרודות באלקטרוליט ויוצרים הפרש מתח חשמלי, האלקטרוליט יוליך זרם חשמלי. אלקטרונים בודדים אינם יכולים לעבור דרך האלקטרוליט; במקום זאת, מתרחשת תגובה כימית בקתודה, המכלה אלקטרונים, ובמקביל תגובה כימית באנודה, בה מתווספים אלקטרונים לאנודה. כתוצאה, מתפתח מטען חשמלי שלילי באלקטרוליט סביב הקתודה, וחיובי סביב האנודה. היונים באלקטרוליט נעים כדי לנטרל את הצטברות המטען, שלולא כן הייתה גורמת להפסקת הזרם החשמלי (הצטברות המטען הייתה מפעילה כוח נגדי לכוח המניע של תנועת האלקטרונים, הוא המתח החשמלי).
חשיבות פיזיולוגית
הגוף מווסת את מאזן המלחים בעזרת הורמונים, כאשר הכליות משמשות לסילוק עודפי יונים. בבני אדם, ההומאוסטזיס האלקטרוליטי מבוקר בעזרת הורמונים כמו ADH, אלדוסטרון ו-PTH (הורמון המופרש על ידי הפאראתירואיד). חוסר איזון אלקטרוליטי קיצוני, כמו זה שנגרם במצבי התייבשות או הרעלת מים, עלול להוביל לסיבוכים לבביים או עצביים.
ארנסט קנטורוביץ'
פרופסור בברקלי
בשנת 1949 החליטה הנהלת אוניברסיטת ברקלי לתבוע מכלל המרצים ואנשי הסגל לחתום על שבועת נאמנות לחוקת ארצות הברית ולחוקת קליפורניה ולהישבע כי אינם לוקחים חלק בארגונים פוליטיים חתרניים. ברקע של מהלך זה הייתה הבהלה בארצות הברית מפני פעילות קומוניסטית לכאורה, ותחילת עידן המקארתיזם. קנטורוביץ' היה מהמתנגדים הבולטים להחלטה, וביוני של אותה שנה הוא נשא נאום ובהמשך פרסם פמפלט, בהם הוא הגדיר את השבועה כפגיעה בכבוד האדם ובכבוד המקצועי של אקדמאים. הוא טען כי על אף שהוא שמרן ואינו קומוניסט, הוא אינו יכול לשאת את השבועה מתוך עיקרון ומתוך התנגדות "למהלך המביש". בעקבות הפרשה התפטר קנטורוביץ' מברקלי ועבר למכון למחקר מתקדם בפרינסטון.
שני הגופים של המלך
בשנת 1945 החל קנטורוביץ' לעבוד על היצירה המרכזית שלו, The King's Two Bodies. הוא סיים לכתוב את הספר ב-1955, שנתיים לפני שפורסם. במרכז הספר נמצא הבדיון לפיו למלך, או לגוף הפוליטי, יש שני גופים – אחד טבעי, שכדרך הטבע הוא בן-חלוף, ואחד אלמותי ונשגב. כפי שנהג גם בספרו הראשון, דרך הניתוח של קנטורוביץ' לא מתמקדת רק במקורות היסטוריים מקובלים, אלא גם בניתוח המשמעות של יצירות ספרות ואומנות. כך למשל, הוא משלב בספר פרק על המחזה "ריצ'רד השני" של שייקספיר ופרק על "הקומדיה האלוהית" של דנטה. נקודת ממשק נוספת בין הספרים הוא הדיון על פרידריך השני, שמופיע גם ביצירה זו.
אליזבת אסטי
ביוגרפיה
בבחירות 2008 התמודדה לבית הנבחרים של קונטיקט נגד נציג מחוז הבחירה ה-103, אל אדינולפי הרפובליקנית. היא ניצחה אותו ביחס של 51%-49%. במהלך כהונתה בת היא התנגדה להצעתה של של מושלת קונטיקט ג'ודי רל לסגור את משרד הייעוץ לצרכן של המדינה. אסטי קיצצה את השכר הציבורי שלה ב-10%, וכאשר חברת האיירוספייס פראט אנד ויטני סגרה את המפעל שלה בצ'שייר שלה ב-2009, נמנתה אסטי בין פוליטיקאים אחדים שהשיגו לכמה מן העובדים המפוטרים משרות חדשות וחבילות פנסיה מוקדמות. בבחירות שלאחר מכן ב-2010, אדינולפי אתגר אותה בשנית והפעם גבר עליה הוא.
בראשית 2018 ניצבה אסטי בפני ביקורת ציבורית נוקבת עקב דיווחים בעיתונות שחשפו כי ראש הסגל שלה לשעבר, טוני בייקר, הואשם בהטרדה מינית ובאיומי אלימות כלפי חברי הסגל בלשכתה, אך היא בחרה להשאיר אותו בתפקידו למשך שלושה חודשים נוספים וכאף כתבה עבורו מכתב המלצה חיובי. אף על פי שאסטי התעקשה תחילה כי תמשיך להתמודד בבחירות 2018, בעקבות הפרשה הודיעה על פרישתה מהפוליטיקה. כהונתה תמה בראשית ינואר 2019, ומחליפתה בקונגרס ג'האנה הייז הושבעה במקומה.
האומץ לנצח
מיהו האויב
מבין כל האויבים הפוטנציאליים, שלח מזהה את חמאס ואת חזבאללה כאויבים המידיים, שכנגדם יש לבנות את הרכיב הצבאי של הביטחון. בניגוד להם, איראן היא אויב אסטרטגי, אך לאור אופיו של האיום שנשקף ממנה, ומידת סבירותו להתממש - ההתמודדות איתו נעשית, וראוי שתיעשה, בעיקר באמצעים לא-צבאיים. כך גם האיומים בפעולות טרור נקודתיות, חטיפת חיילים וכדומה, שעליהם יש צורך להגיב בפרופורציה הראויה, ולא באופן מוגזם כפי שנהוג כיום.
ריצ'רד בלזר
1993–2016 דמותו של הבלש ג'ון מאנץ'
הוא החל להופיע בדמות בשנת 1993. הוא כמעט ולא זכה להיכנס לתוכנית כי האודישן שלו על פי בארי לוינסון, מפיק התוכנית, היה גרוע מאוד והוא נשלח הביתה על מנת לעבור על הטקסט שוב.
לאחר ירידת הסדרה הוא עבר לשחק באותו תפקיד בסדרה "חוק וסדר: מדור מיוחד" בין השנים 1999–2016 מהעונה הראשונה ועד העונה ה-15 אז יצא לגמלאות. בסדרה זו היה בלש במדור המיוחד בעיר ניו יורק.
חיים אישיים
בשנת 1981 הוא פגש את הארלי מקברייד שהייתה גרושה עם שתי בנות, כאשר חברים משותפים הפגישו ביניהם. השניים התחתנו בשנת 1985 והיו נשואים עד למותו בשנת 2023. לשניים אין ילדים משותפים.
ג'ון או'קונור
ביצועים
או'קונור מופיע ברסיטלים ברבים מאולמות הקונצרטים הנודעים ביותר בעולם, ביניהם לינקולן סנטר בניו יורק, מרכז קנדי בוושינגטון, אולם ויגמור ומרכז הגדה הדרומית בלונדון, המוזיקפראיין בווינה, אולם דבוז'אק בפראג והבונקה קאייקאן בטוקיו.
סופי תלמן
ביוגרפיה
תלמן נולדה בבר-לה-דוק, היא למדה בנאנסי וסיימה תואר בתקשורת וגישור תרבותי, לאחר מכן היא למדה במכון האירופאי לקולנוע ואודיו-ויזואליות (European Institute of Cinema and Audiovisual).
אן, נסיכת אורליאן (1938)
אן, נסיכת אורליאן (בצרפתית: Anne d'Orléans; נולדה ב-4 בדצמבר 1938), הייתה אשתו של קרלוס, דוכס קלבריה, שהיה הטוען לכתר ממלכת שתי הסיציליות.
ביוגרפיה
אן נולדה בווליווה סן-פייר, בלגיה ב-4 בדצמבר 1938, לאנרי, רוזן פריז ולאיזבל, נסיכת אורליאן-ברגנסה, בתם של פדרו דה אלקנטארה, נסיך גראו-פארה ואלז'בייטה, רוזנת דוברז'נסקי דה דוברז'ניץ. בעת לידתה התגוררו הוריה בבלגיה בשל החוק שאסר על יורשי השושלות המלכותיות להתגורר בצרפת, אולם בשנת 1950 בוטל החוק ובני המשפחה עברו להתגורר בצרפת.
מארינו פאליירו
מארינו פאליירו (באיטלקית: Marino Faliero; בוונטית: מרין פאלייר - Marin Falier; 1285 - 17 באפריל 1355) היה הדוכס ה-55 של ונציה. פאליירו כיהן כדוג'ה מאז מינויו, ב-11 בספטמבר 1354 ועד הוצאתו להורג.
הפארק הלאומי דאצ'יגאם
הפארק הלאומי דאצ'יגאם (בהינדי: दाचीगाम राष्ट्रीय उद्यान) הוא פארק המשתרע על שטח של כ-141 קמ"ר וממוקם באזור ג'אמו וקשמיר, הודו.
פאונה
ניתן לראות עופות רבים, חלקם מקומיים אך רבים מהם חונים בו בעת עונות הנדידה למנוחה ואף לגידול צאצאים:
חפלה
בתרבות הישראלית חפלה מזרחית, או פשוט חפלה (בערבית: حفلة) היא כינוי בעגה למסיבת זמר ים־תיכונית. חפלה נערכת לרוב בחצרות בתים, מרפסות וגגות לקהל של בני משפחה וחברים, אך גם במועדונים קטנים וביוזמות עירוניות בהיכלי תרבות. חפלה מתאפיינת בשירה בציבור ו/או קריוקי מהסוגה המזרחית והערבית, בלווי כיבוד קל, שתייה חריפה ולעיתים נרגילות.
ברבות השנים נעשתה החפלה בעלת אופי אינטימי, והצטמצמה לחוגים משפחתיים וחברתיים.
אלי יאני
אלי יאני (נולד ב-21 ביולי 1959) הוא כדורגלן עבר ישראלי ששיחק בעמדת החלוץ, ומזוהה בעיקר עם קבוצת הפועל כפר סבא.
קריירה
יאני חזר לכפר סבא לקראת עונת 1986/1987, וזכה בתואר מלך השערים של הליגה עם 16 שערים. בסיום העונה הוא החליט להמשיך בכפר סבא למרות הצעה מקבוצת אנז'ה הצרפתית. בעונה שלאחר מכן הוביל את כפר סבא לפלייאוף העליון עם תשעה שערים.
סאות' ביקון (אנטארקטיקה)
מקור השם
הרמה נקראת על שם מאובני הביקונייט (Beaconites) המצויים באבני החול שברמה.
מרסל דיפרה
קורות חייו
מבחינות רבות אפשר לראות בדיפרה את ה"פגניני" של העוגב - כווירטואוז ברמה הגבוהה ביותר, תרם רבות לפיתוח הטכניקה (הן במוזיקה שלו לעוגב והן ביצירותיו הפדגוגיות) אף כי, כמו פגניני, יצירותיו בלתי מוכרות יחסית למוזיקאים שאינם מנגנים בכלי שלו נכתבה המוזיקה. ביקורת הוגנת ואובייקטיבית של יצירתו המוזיקלית צריכה לקחת בחשבון את העובדה, שבמקרים מסוימים עלול הדגש על וירטואוזיות וטכניקה לפגום בתוכן ובחומר המוזיקלי. עם זאת, המוצלחות ביצירותיו ממזגות את הווירטואוזיות עם שלמות מוזיקלית ברמה גבוהה, איכויות שאפשר למצוא ביצירות כמו ה"סימפוני-פאסיון", הפרלודים ופוגות, Evocation, Esquisses וה- Cortege et Litanie.
אמנון לוי
קריירה כעיתונאי ומחזאי
ככתב לענייני חרדים סיקר רבות את מפלגת ש"ס, שהייתה אז כוח עולה בפוליטיקה הישראלית, והיה מקורב לאנשי המפלגה ובראשם אריה דרעי. בשנת 1990, לאחר שנחשפה פרשת השוחד של דרעי, כתב לוי שמגיעה לו חזקת החפות וביקר עיתונאים ואת המשטרה, שחרצו את גורלו בטרם החל משפטו. דרעי מצידו ניסה לשכנע את לוי לפרסם תמליל מזויף של האזנת סתר, שהקליטו אנשיו, של שיחת טלפון בין העיתונאי מרדכי גילת למפכ"ל המשטרה יעקב טרנר. התמליל המזויף כלל כביכול תיאום בין השניים ודברי גזענות שאמר טרנר. לאחר שלוי ביקש את ההקלטה המקורית לפני שיפרסם אותה, הסתבר לו שהתמליל מזויף.
עיניים שלי (סרט)
עיניים שלי (באנגלית: Chained) הוא סרט קולנוע ישראלי משנת 2019 והחלק השני ב"טרילוגיה על אהבה" שכתב, ביים וערך ירון שני. הסרט הוקרן בבכורה עולמית בפסטיבל ברלין ובבכורה ארצית בפסטיבל הקולנוע ירושלים, בו פתח את התחרות לקולנוע ישראלי עלילתי וזכה בפרס הסרט הטוב ביותר, השחקן הטוב ביותר וחביב הקהל. כמו כן, הסרט זכה בפרס אופיר לבמאי הטוב ביותר ולשחקן הראשי הטוב ביותר. הסרט יצא בהקרנה מסחרית ב-2 בינואר 2020.
תקציר העלילה
רשי (ערן נעים) הוא קצין משטרה ותיק ומוערך שבמסגרת עבודתו מתמודד עם מצבים אלימים על בסיס יומיומי. הוא נשוי לאביגיל (סתיו אלמגור), העוברת טיפולי פוריות בניסיון להביא עמו ילד. אופיו הקשוח של רשי מתנגש עם אופייה המרדני של בתו החורגת יסמין (סתיו פטאי), וחיי המשפחה סובלים מריבים המעכירים את האווירה בבית. המצב מתדרדר כששני נערים הנחשדים במכירת סמים מעלילים על רשי שהטריד אותם מינית, וכתוצאה מכך הוא מושעה מעבודתו וניצב תחת חקירה של מח"ש. איבוד השליטה ההדרגתי על חייו דוחף אותו לקצה.
אברהם בן יעקב הדנפי
אברהם בן יעקב בן אב סכוה (Ibrāhīm b. Ya˓qūb b. Murğān b. Ibrāhīm b. Ismā˓īl al-Danafī) המכונה בערבית, 'אלעיה' (בתרגום לעברית הפצרן או המתחנן), היה פייטן, פרשן, היסטוריון, פילוסוף ואיש ציבור שומרוני, בן המאה ה-18. אַלְעַיֵה נחשב לאחד מגדולי פייטני ופרשני השומרונים לאורך הדורות.
אברהם בן יעקב פעל בימיו של הכהן הגדול טביה בן יצחק. כינויו של אברהם – אלעיה (הפצרן או המתחנן), ניתן לו בשל חיבוריו הרבים, שכללו תחנונים בעד העדה השומרונית, שעברה בימיו תקופות קשות.
רעש האדמה שבשנת 1759 והמגפה של שנת 1786
על רעש האדמה כתב אל-עיה בתפלתו אדני אל חסדך מאפך נס עמך. כך הוא כותב:
הפועל כפר סבא
המועדון הצמיח שורה של מאמנים ושחקנים מהשורה הראשונה של הכדורגל בישראל, והחל מ-1986 משחקת הקבוצה באצטדיון לויטה, הממוקם במזרח העיר ומכיל כ-5,800 מקומות ישיבה. קודם לכן שיחקה הקבוצה במגרש הפרדסים.
השנים הראשונות והיריבות עם מכבי על הבכורה
משחק המבחן הראשון בין הפועל למכבי הסתיים ב-0:0, אבל שער של ינאי גרושקביץ' הכריע את המשחק השני לטובת הפועל. זה היה הניצחון הראשון והיחיד של הפועל על מכבי עד לתקופה זו, אבל הוא הספיק לה כדי להבטיח את העלייה לליגה ב'.
הפועל כפר סבא מצידה נקלעה למשבר בגלל הבעיות הכלכליות שפקדו את היישוב היהודי בכלל ואת המושבות החקלאיות בפרט בתחילת מלחמת העולם השנייה. ענף ההדרים שותק, פרדסים ננטשו, הפועלים נדדו למקומות האחרים וגם קבוצת הכדורגל של הפועל התקשתה להתקיים. לקראת סיום 1941 הפועל כפר סבא הודיעה על הפסקת פעילות וכל התוצאות שלה בוטלו.
העשור הראשון של המאה ה-21
בעונת עלתה הפועל כפר סבא, בראשותו של המאמן אלישע לוי, לליגת העל. בעונה העוקבת השלימה הקבוצה מסע הישרדות מרשים בניצוחו של המאמן אלי אוחנה, לאחר שהייתה במקום האחרון בטבלה במרחק של 13 נקודות מהקו האדום, ובתום העונה נשארה בליגת העל.
בתום עונה זו ולקראת עונת בליגה הלאומית, עזבו שחקנים רבים את הפועל כפר סבא וביניהם כוכבי הקבוצה גיז'רמו ישראלביץ', סמואל יבואה דאגלס דה סילבה, בן לוז ואביחי ידין. במהלך העונה, לאחר עזיבת הבעלים אלי טביב והעברת הקבוצה לאיתן ספיר, הפגינה הקבוצה רמת משחק לא אחידה ולא הצליחה לחזור לליגת העל אף על פי שבאותה עונה 6 הקבוצות הראשונות בטבלה העפילו לליגת העל.
ביוני 2010 החליטה אגודת הפועל כפר סבא להעביר את הקבוצה לידיו הפרטיות של שאולי דור במהלך אשר הוביל למחאת אוהדים, בהמשך הוא החליט להעניק את זכויות הניהול של הקבוצה לידיו של איש העסקים הראל רייכמן לפרק זמן של חמש שנים כדי להתחמק מביקורת הקהל.
העשור השני של המאה ה-21
במרץ 2011 הלך לעולמו שחקן הקבוצה פטריק דופלה לאחר שנמצא ללא רוח חיים בביתו שבליבריה. מותו של דופלה עורר תדהמה רבה בקרב אנשי הקבוצה ואוהדיה במיוחד בשל גילו הצעיר של הליברי ואופן היותו בריא, הסיבות למוות נותרו מסתוריות.
תארים
'''גביע המדינה
In the Heat of the Night
השיר הגיע למקום השני במצעד של רשת ג' והיה ללהיט ענק בישראל באותה השנה בה יצא.
וידאו קליפ
נכון לאוקטובר 2021, מונה הצפיות של הקליפ עומד על למעלה מ-8.2 מיליון צפיות.
ריו נגרו (פרובינציה)
גאוגרפיה
באזור המערבי של הפרובינציה מספר אגמים, הבולטים שבהם נאוול ואפי (רובו בשטחה של פרובינציית נאוקן), גוטיירס ומסקארדי. לאורך נהר לימאי הוקמו מספר סכרים המשמשים תחנות כוח הידרואלקטריות. הקמת הסכרים הביאה ליציאתם של מאגרי מים גדולים לאורך הנהר: אָלִיקוּרָה, פְּיֶידְרָה דֶל אָגִילָה ואֶסֶקְיֶיל רָאמוֹס מֶקְסִייָה.
ישראל באולימפיאדת הלסינקי (1952)
לאחר האולימפיאדה הקימה הממשלה "ועדה לבירור פרשת הופעתה של משלחת ישראל באולימפיאדה". הוועדה בחנה "האם היה כישלון בהופעת ספורטאינו במשחקים" וקבעה כי לא היה כישלון ואף היו הישגים משביעי רצון.
ביירות (להקה)
ביירות (באנגלית: Beirut) היא להקת אינדי אמריקאית שהוקמה בסנטה פה, ניו מקסיקו על ידי זאק קונדון בשנת 2006. סגנונה המוזיקלי של ביירות היא פולק-רוק עם השפעות בלקניות ומזרח-אירופאיות.
ולרי לאונטייב
במהלך הקריירה שלו שנמשכת עשורים רבים, הקליט יותר מ-30 אלבומים שרבים מהם נמכרו במיליוני עותקים. בשנת 1996 הוענק לו תואר אמן העם של הפדרציה הרוסית.
תמר זנדברג
תמר זנדברג (נולדה ב-29 באפריל 1976, כ"ט בניסן ה'תשל"ו) היא פוליטיקאית ישראלית, כיהנה כשרה להגנת הסביבה מטעם מפלגת מרצ. כיהנה גם כיו"ר מרצ בשנים 2018–2019 וכחברת הכנסת מהכנסת ה־19 ברציפות עד 24 כולל.
חברת מועצת עיריית תל אביב-יפו
זנדברג התמודדה לראשות נעמת, הפסידה לגליה וולוך, וכיהנה כיו"ר סיעת "הבית החברתי" בנעמת, וכחברת ועדת המבקר בבית נבחרי ההסתדרות מטעם סיעת הבית החברתי שבאופוזיציה לעיני.
הכנסת ה-19 וה-20
בשנת 2013 נבחרה למקום השישי ברשימת מרצ בבחירות לכנסת ה-19, לאחר שאת קמפיין הבחירות שלה מימנה באמצעות אתר תרומות אינטרנטי, בו אנשים יכלו לתרום לקמפיין בסכומים של עד 1,000 ש"ח. אחת מפעולותיה הראשונות כחברת הכנסת ה-19 הייתה התלוות לתפילת ראש חודש של ארגון נשות הכותל, מתוך הזדהות עם מאבקן למען חופש דת ברחבת הכותל המערבי. זנדברג כתבה מאמר למען הפעילות באתר "צו פיוס", ולדבריה בעקבות הנוכחות והחסינות הפרלמנטרית של חברות הכנסת, לראשונה זה מספר חודשים לא היו עצורות בתפילה.
מריה ניקולאייבנה, הנסיכה הגדולה של רוסיה (1899–1918)
מריה ניקולאייבנה, הנסיכה הגדולה של רוסיה (ברוסית: Великая Княжна Мария Николаевна Романова; 26 ביוני 1899 – 17 ביולי 1918), הייתה נסיכה גדולה של רוסיה, בתם של ניקולאי השני, אחרון קיסרי רוסיה, ושל אלכסנדרה, נסיכת הסן, אשר הוצאה להורג בידי הצ'קה יחד עם כל משפחתה ב-17 ביולי 1918.
יחסי ברבדוס–שווייץ
סקירה כללית
ברבדוס ושווייץ חתמו על מגוון הסכמים דיפלומטיים בהם: הסכם הסגרה הדדי, הסכם פטור מאשרה הדדי, אמנה למניעת כפל מס והגנה על השקעות.
רנדולף צ'רצ'יל
לורד רנדולף הנרי ספנסר-צ'רצ'יל (באנגלית: Randolph Henry Spencer-Churchill; 13 בפברואר 1849 – 24 בינואר 1895) היה מדינאי בריטי, חבר הפרלמנט הבריטי, ואביו של סר וינסטון צ'רצ'יל, שהיה גם הוא מדינאי בריטי וכיהן גם כראש ממשלת בריטניה.
ברתולומאוס שינק
פעילותו
בקיץ 1944 הקים הנס שטיינברוק, אסיר פוליטי שברח ממחנה הריכוז קלן-מסה, את קבוצת אהרנפלד בפרבר אהרנפלד (Ehrenfeld) בעיר קלן. שינק וחברו מהתנועה ז'אן יוליך הצטרפו לקבוצה זו, שמנתה באותו זמן למעלה ממאה חברים, ובהם גם אסירים פוליטיים ועובדי כפייה. הקבוצה עסקה בעיקר בפעילויות מחתרתיות נגד המשטר, כמו גנבת מזון והסתרת יהודים ומשתמטים מהצבא. חלק מהיהודים הוסתרו על ידי חברי הקבוצה במשך למעלה משנה בבניין בו פעלה הקבוצה. שינק ויוליך היו החברים העיקריים בתנועה שעסקו בהחבאת היהודים. ידוע כי פעילות השניים תרמה להצלת שישה יהודים לפחות, ואלו שמותיהם: רות ופריץ קרמר, פרידל רוטשילד קרמר, וולפגנג וגונתר שוורץ ופול אורבט.
הנצחה
בשנת 1984 הוענקו אותות חסידי אומות העולם לשינק וליוליך על ידי יד ושם. בטקס נכחו אחותו של שינק, וגם ז'אן יוליך, שנשאר בחיים לאחר המלחמה. בנוסף, נקרא רחוב בקלן על שמו של שינק. בשנת 2004 יצא בגרמניה סרט העוסק בפיראטים של אדלווייס, ודמותו של שינק הופיעה בו.
ספר היובלים
מקורו ושפת כתיבתו
חוקרים רבים סבורים שהספר התקבל על ידי האיסיים, שכן מספר קטעים מהמקור העברי התגלו במגילות מדבר יהודה בקומראן. חוקרים אחרים סבורים שספר היובלים הוא ממקור כוהני, ושייך לספרייה הקאנונית של הכוהנים בני צדוק, צאצאיו של צדוק הכהן – ממלכת הגדעונים היו מצאצאי צדוק הכהן.
תוכן הספר
פרופסור רחל אליאור טענה בשורה של ספרים ומאמרים, שבספר היובלים נשקף עניין מובהק בלוח כוהני בן 364 ימים שהם 52 שבתות, ששימש בסיס לעבודת המשמרות בבית המקדש. זאת משום שניכר בו עניין מובהק בירושלים, בהר ציון ובבית המקדש העומד עליו כמפורט בפרק הפתיחה של הספר, וכן ניכר עניין רב במלאכים, במזבחות, בהקרבת קורבנות, בקטורת ובבריתות במועד קבוע חוזר ונשנה, וכן בפרקים ל-לב ניכר עניין רב בהיסטוריה של לוי בן יעקב, הקשור במלאכים ובחלומות, מייסד הכהונה בתקופת האבות, סבם של משה בן עמרם ושל אחיו אהרון הכהן. כל אלה מאפיינים כוהניים מובהקים העוסקים בזמן מקודש, במקום מקודש ובפולחן מקודש, המסור בידי הכוהנים בני לוי, שומרי משמרת הקודש.
קולר (BDSM)
אנשים מעטים עונדים את הקולר בכל שעות היממה. אלו שעושים זאת בוחרים בדרך כלל לענוד קולר הנראה גם כפריט אופנתי.
קולר טורין (Turian collar)
קולר העשוי ממתכת קשיחה בצורת חישוק. המונח הוטבע על ידי הסופר ג'ון נורמן בסדרת ספריו גור. לחישוק המתכת הברגה פנימית מאחור או מנעול קטן והוא אינו צמוד לצוואר העונד. קולר זה משמש כקולר סמלי ונחשב כפריט אופנתי יותר משאר הסוגים.
היסטוריה
קולרי מתכת שימשו בעת העתיקה בעיקר כאמצעי ריסון לעבדים. ברומא נהוג היה לסמן עבדים בעזרת קולר ואפילו לסמנו עם כתובת בעליו כך שאם העבד יברח וייתפס יתאפשר למצוא את בעליו בקלות. שימוש בקולרי עבדים נעשה גם במאה ה-18 לזיהוי עבדים בבריטניה.
נבחרת אירלנד בכדורגל
נבחרת הרפובליקה של אירלנד בכדורגל היא נבחרת הכדורגל הלאומית של הרפובליקה של אירלנד.
היסטוריה
הנבחרת האירית ערכה את הופעת הבכורה שלה בטורניר בינלאומי ב-1924, במסגרת אולימפיאדת פריז, במהלכו הצליחה להעפיל למשחקי רבע הגמר. אחד המאפיינים הבולטים בנבחרת אירלנד, בה היא יוצאת דופן בין הנבחרות באירופה, היא התופעה בה כל שחקניה משחקים בליגות מחוץ לארצם, כמעט תמיד בליגה האנגלית. הסיבה לכך היא חולשתה היחסית של הליגה האירית.
בטורניר הגמר פתחה אירלנד עם ניצחון על נבחרת אנגליה, 0-1. במשחקה השני היא סיימה בתיקו 1-1 מול נבחרת ברית המועצות, לאחר שהובילה 0-1. במשחקה האחרון בטורניר היא הייתה זקוקה לתיקו מול נבחרת הולנד, בשביל להעפיל לחצי הגמר מול נבחרת מערב גרמניה, אך נוצחה 0-1 משער שהובקע 8 דקות לסיום המשחק.
לאחר עשר שנים בהן לא הצליחה אירלנד להעפיל לטורניר בינלאומי חשוב, רשמה נבחרתה הישג בבית המוקדם של משחקי יורו 2012, תחת שרביטם של המאמן האיטלקי הוותיק ג'ובאני טרפטוני וסגנו מרקו טארדלי, כשסיימה שנייה אחרי רוסיה. בעקבות זאת, התמודדה אירלנד בצמד משחקי פלייאוף מול אסטוניה, בהם הביסה את יריבתה בטאלין 0-4, הסתפקה בתיקו 1-1 באצטדיון אביבה ועלתה לטורניר הגמר. בטורניר עצמו הפגינה אירלנד יכולת חלשה והפסידה בשלושת משחקי הסיבוב הראשון.
שיעור (פירושונים)
{{פירושונים|
יוהאן מרטין ברנאץ
קורות חייו ופועלו
ציוריו, בצבעי מים ובצבעי שמן, הוצגו בתערוכות לרוב.
נאמן
אישים ששמם נאמן:
נשיא פינלנד
סמכויות
כל חוק שמתקבל בפרלמנט חייב לעבור חתימת קיום של הנשיא על מנת שיכנס לתוקף. על הנשיא לאשר את החוק במשך שלושה חודשים, בהם הוא יכול להתייעץ עם בית המשפט העליון. אם סירב לחתום, חוזר החוק לפרלמנט, שרשאי לחזור ולאשר אותו ברוב ולהכניסו לתוקף ללא הסכמת הנשיא.
פות
ריחות
כשליש מהנקבות מפרישות חומצות אָלִיפַטיות. את מקור הריחות ניתן להבין מפרימטים אחרים הנעזרים בריחות לאיתות מינית. חלק מהחוקרים מאמינים כי מדובר בסוג של פרומון, מולקולות אורגניות המופרשות בעיקר על ידי חרקים ומשמשות לאיתות. חומצות אלו מיוצרות על ידי חיידקים על העור. תוכן החומצה משתנה ותלוי במחזור החודשי.
עובר
החל מהחודש השלישי הגבשושית הופכת לדגדגן. הקפלים הופכים לשפתיים הקטנות וצמד הרכסים הופכים לשפתיים הגדולות.
ילדות
החל מגיל שנה ועד לתחילת גיל ההתבגרות, הפות אינה עוברת כל שינוי במראה, למעט צמיחה באופן יחסי לשאר הגוף.
לידה
חלק מהשינויים בנרתיק ובפות המתרחשים במהלך ההיריון והלידה עשויים להיות קבועים.
התקפת גלוי-נבחר
אורקל הצפנה
במערכת הצפנת מפתח ציבורי היכולת של המתקיף לקבל תוצאות הצפנה של כל טקסט גלוי שיחפוץ היא טריוויאלית, כיוון שמערכת כזו במהותה מאפשרת לכל אחד להשיג את מפתח ההצפנה הציבורי. לכן במקרה כזה אורקל ההצפנה מיותר.
יחסי גיאנה–שווייץ
סקירה כללית
על פי מפקד האוכלוסין של סוף שנת 2018, 12 שווייצרים חיו בגיאנה. הסחר שבין המדינות הוא סחר יחסית גדול בהשוואה למדינות האזור. הסחר הכולל בשנת 2018 בין שתי המדינות הוערך בשווי של 32.5 מיליון פרנקים שווייצרים. מהם 1.5 מיליון ייצוא שווייצרי לגיאנה ו-31 מיליון ייבוא שווייצרי מגיאנה (בעיקר זהב ומתכות יקרות ערך אחרות).
הרמין נגהדליאן
הרמין נגהדליאן (בארמנית: Հերմինե Նաղդալյան; נולדה ב-28 ביולי 1960) היא כלכלנית ופוליטיקאית ארמנית, המחזיקה בתפקיד סגנית יו"ר האספה הלאומית.
טוסה האן
בימי תקופת סנגוקו בשנת 1575 הצליח הדאימיו שוסוקאבה מוטושיקה להשתלט על כל המחוז קוצ'י ובהמשך לכבוש את כל האי שיקוקו. אולם בשנת 1585 האשיבה, הקרוי מאוחר יותר "טויוטומי" הידיושי פלש לאי, הכניע את שוסוקאבה. אזור טוסה הוענק ליאמאושי קאזוטויו. צאצאיו של יאמאושי נותרו שליטים בטוסה עד שנת 1869.
קורמאק מקארתי
ביוגרפיה
קורמאק מקארתי נולד ב-20 ביולי 1933 בפרובידנס, רוד איילנד למשפחה קתולית, הילד השלישי מתוך שישה. ב-1937 המשפחה עברה לנוקסוויל, טנסי, שם אביו היה עורך דין מצליח.
נפטר ב-13 ביוני 2023.
לואיג'י בוסי
ימי הכיבוש של נפוליאון באיטליה
בשנים 1797-1795 נמלט בוסי לוונציה והיה מעורה בסביבה התרבותית המקומית. הוא נכח בימי כיבושה של ונציה על ידי הצבא הצרפתי של נפוליאון בונפרטה. בנסיבות אלה פעל בוסי כיועץ של הוועד למדעים ולאמנויות של "צבא איטליה" (הצרפתי) בבחירת עשרים תמונות ושש מאות כתבי יד שנועדו להישלח כשלל מלחמה לפריז. בוסי זכה לאמונו של בונפרטה וגויס לחיים הפוליטיים והפעילות הדיפלומטית של הרפובליקות-לוויין - "הרפובליקות האחיות" שהוקמו בצפון איטליה על ידי הכובש הצרפתי בימי המסע הצבאי באיטליה בשנים 1796–1797. בוסי התמנה לציר ואחר כך לשגריר של הרפובליקה הציסאלפינית ברפובליקה הליגורית
ספרים
(הערות על כד הנשמר בג'נובה בשם סקרו קטינו)Torino (The Life and Pontificate of Leo the Tenth) (מילאנו 1816–17, 12 כרכים) Introduzione allo studio delle arti del disegno e vocabolario compendioso delle arti medesime '', Milano 1821 (מבוא ללימוד אמנויות הציור ומילון מקוצר שלהן)
מושל ורמונט
מושל ורמונט (באנגלית: Governor of Vermont) הוא ראש הרשות המבצעת של ממשלת מדינת ורמונט שבארצות הברית. המושל נבחר לתקופת כהונה בת שנתיים במהלך שנים בעלות מספר זוגי, באמצעות בחירות ישירות. ורמונט, לצד שכנתה ניו המפשייר, היא אחת משתי המדינות היחידות בארצות הברית שעורכות בחירות לתפקיד המושל אחת לשנתיים (במקום אחת לארבע שנים, כנהוג ב-48 המדינות האחרות).
אגוז קולה
עצי הקולה הם עצים ירוקי עד שגובהם מגיע לכ-20 מטרים, בעלי עלים דמויי-ביצה באורך עד 30 סנטימטרים, ופרחים צהובים עם נקודות סגולות. זרעי הפרי של העצים הללו, שצבעם חום וטעמם מר, קרויים אגוזי קולה.
מיס צרפת 2011
התחרות נערכה לראשונה בקן ושודרה בערוץ TF1.
מיס צרפת 2002 סילבי טלי לקחה חלק בהנחיית התחרות.
גוסטף (זמר)
סטף קארס (, ב-IPA: [stɛf kaːrs]; נולד ב-5 ביולי 1980), ידוע בשם הבמה שלו, גוסטף (מסוגנן כ- GVSTΛPH), הוא זמר-יוצר, מפיק מוזיקלי ומורה לפיתוח קול בלגי. ייצג את בלגיה באירוויזיון 2023, שהתקיים בליברפול שב, עם השיר "Because of You".
ביוגרפיה
באירוויזיון 2018 ליווה את סנק עם שירה "A Matter of Time", ובאירוויזיון 2021 את הוברפוניק עם "The Wrong Place". בנוסף לקריירה שלו כזמר, הוא מלמד פיתוח קול ואף עובד כמורה באקדמיה המלכותית לאמנויות בגנט.
גמלה
הגמלאות הנפוצות ביותר הן אלה הניתנות לאחר פרישה מעבודה בגיל מבוגר (כלומר, לאחר "יציאה לגמלאות"); גמלאות אלה ידועות בשם "פנסיית זיקנה". גיל הפרישה לגמלאות שונה ממדינה למדינה, ובתוך מדינות שונות הוא עשוי להשתנות בהתאם לסוג העבודה או בשל גורמים שונים אחרים. בישראל למשל (כמו גם בארצות רבות אחרות) גיל הפרישה לגברים גבוה מגיל הפרישה לנשים, וגיל הפרישה לגמלאות משירות בצבא-קבע בצה"ל שונה מגיל הפרישה לגמלאות במקומות עבודה אחרים. הגמלאות לעובדים הפורשים בגיל מבוגר הונהגו לראשונה בגרמניה בסוף המאה ה-19, בידי הקאנצלר אוטו פון ביסמרק. הוא קבע את גיל הפרישה ל-65, משום שמומחים הסבירו לו שאחוז קטן מאוד מהאוכלוסייה יגיע לגיל זה, והמדינה תצטרך לשלם סכום קטן.
A5 (מגזין)
בכל גיליון מתפרסמות יצירות בנושא שונה ומוגדר מראש. שמו נגזר מהפורמט A5 בו הוא יוצא. הגיליונות מופיעים במהדורות מיוחדות ומוגבלות ונמכרים בישראל ובחו"ל. הגיליון הראשון הופץ חינם כפיילוט ראשוני לפרויקט, והמהדורה אזלה תוך שבועות ספורים. החל מהגיליון השני נמכר המגזין בחנויות. המגזין דינאמי מבחינת התכנים, ההדפסה, הפורמט והתוצר הסופי, כאשר נקודות המוצא הן גודל הפורמט והנושא הנבחר. חלק מהגיליונות מופיעים כגלויות נפרדות המאוגדות בשקית או באריזה מיוחדת, וחלק כדפים דו-צדדיים המודבקים בדרך המאפשרת תלישה ותליה.
המגזין נבחר להופיע בביאנלה ה-23 לעיצוב גרפי שנערכה ביוני 2008 בברנו, צ'כיה, הוצג ביריד המגזינים Colophon 2009 בלוקסמבורג, השתתף בתערוכת הפוסטרים Parede בריו דה ז'ניירו ומשתתף בתערוכות נוספות. אירועי ההשקה של כל גיליון מלווים בתערוכה מיוחדת, בפרשנות ויזואלית ומוזיקלית לנושא ולדימויים מהמגזין ובמפגש של יוצרים מתחומים שונים.
אפר געשי
את החלקיקים הנפלטים בעת התפרצות הר געש נהוג לחלק לשלושה סוגים על פי גודלם:
אפר געשי יכול לסכן מטוסים ויושביהם מכיוון שהוא יכול לחדור למטוס דרך מערכות הקירור ולשתק את המנועים, ומכשירי האלקטרוניקה ואף להמית את הטייסים.
מוזיקת האוס
ההאוס של ניו יורק (גאראז')
בין המפיקים והדי-ג'יים החשובים באסכולה זו נמנים Joe Claussell, Tony Humphries, Cevin Fisher, François K, Todd Terry.
נקודות מפנה בהיסטוריית ההאוס
ההאוס היה מאז ומעולם פופולרי בעיקר באירופה, עם הבלחות קצרות למצעדים של ארצות הברית כמו "Rhythm is a dancer" כמו גם להיטים שונים של מדונה, שאימצה לעצמה את ההאוס באחד מגלגוליה הרבים. שנות ה-90 של המאה ה-20 ביוהנסבורג התפתח סגנון "קוואייטו" שמשלב האוס עם ניגון אפריקאי. עם הזמן הסגנון נעשה פופולרי גם בנמיביה בו פועל הזמר סאני בוי ואמנים נוספים.
אלברטו גאלאטאו
אלברטו גאלאטאו (בספרדית: Alberto Luis Galateo; 4 במאי 1912 – 26 בפברואר 1961) היה כדורגלן ארגנטינאי, ששיחק בעמדת החלוץ.
טל גלעד
ביוגרפיה
בשנים האחרונות עוסק בנוסף לכתיבה גם בהרצאות וכותב טור בעיתון ״ישראל היום״. בשנים 2009 - 2013 שימש כתסריטאי ראשי ב"מהדורת השבט", תוכנית הסאטירה השבועית של אתר לאטמה. בין השאר כתב את "סרטון המשט" (We Con the World), שזכה למיליוני צפיות בארץ ובעולם.
מאיר בן מיכאל
ביוגרפיה
מאיר בן מיכאל נולד בקזבלנקה, מרוקו וכשהיה בן שנה משפחתו עלתה לישראל והוא התגורר בהרצליה. בגיל 14 החל ללמוד לנגן בגיטרה בעין חרוד. הוא שירת כנגן בלהקת פיקוד מרכז ובמהלך שירותו החל להתעניין בג'אז. בשנת 1985 נסע ללמוד במכללת ברקלי למוזיקה בבוסטון ועם סיום הלימודים התגורר בניו יורק. שם חי במשך עשר שנים והתפרנס כנגן ג'אז.
בשנת 2010 יצא אלבומו "לעולם". זהו אלבום ראשון שבו בן מיכאל שר ומנגן שירים מקוריים, ויש בו גם עיבודים לשירים ישראלים מוכרים. בין המשתתפים באלבום: יצחק קלפטר, מזי כהן, שירן פרסקו, דפנה ארמוני ופטר ורטהיימר.
מינקווירס ואקרהוס
איי אקראהוס
שני תמהונים טענו כי הם מלכי האי (Le Roi des Ecréhous):
מדרשת שדה בוקר
היסטוריה
המדרשה שימשה מאז הקמתה כמרכז לימוד ומחקר, בעיקר של הנגב אך גם בנושאים אחרים. בתחילת הדרך השתייכה ל"קרן הנגב" - אשר לאחר מותו של בן-גוריון שינתה את שמה ל"יד בן-גוריון". אולם תוך זמן קצר המקום נקלע למצוקה כספית וכבר ב-1966 היה בסכנת קריסה, אשר נמנעה רק בזכות התערבות ממשלתית. בסופו של דבר, המצוקות הובילו להסכם בין יו"ר הקרן יוסף יעקובזון לשר החינוך והתרבות יגאל אלון, וב-31 בדצמבר 1973 עברו 60% מבעלות המדרשה למדינה. בתמורה, המדינה התחייבה לסייע במימון ופיתוח המדרשה כמוסד בעל אופי ממלכתי, ולהפעיל את מוסדות החינוך. הגוף החדש הוקם כתאגיד ממשלתי "מדרשת שדה בוקר", והוא היה לבעלים של היישוב וטיפל בכל הנושאים המוניציפליים. משנת 2003 הוכרז במקום יישוב (בדומה לכל יישוב אחר בארץ) במסגרת המועצה האזורית רמת נגב בשם מדרשת בן-גוריון, הפועל במקביל לתאגיד.
מרכז גל למנהיגות
המכינה שמה דגש על פיתוח עתודות מנהיגותיות לצבא בפרט ולחברה הישראלית בכלל, ומתמקדת בהקניית ערכים כגון ערבות הדדית, שוויון, ויהדות פלורליסטית ומתחדשת ושמה דגש על יצירת תרבות וזהות יהודית ריבונית-חילונית. במהלך שנת המכינה עוברים החניכים שנה אינטנסיבית, במהלכה הם לומדים, מתנסים בניהול עצמי, חיים חיי קבוצה, מתנדבים, מטיילים ועוברים הכנה לשירות משמעותי ופיקודי בצה"ל.
מג"ל-קו הזינוק - התוכנית פועלת החל משנת 2005 במטרה לצמצום פערים ואי שוויון ההזדמנויות בחברה הישראלית על ידי איתור, טיפוח והכשרת עתודת מנהיגות מקומית בקרב בני נוער מפריפריה גאוגרפית, חברתית וכלכלית. לתוכנית נבחרים מדי שנה מבין מאות מועמדים, קבוצה בת 25 משתתפים המשקפת את המיקרוקוסמוס של הנגב (דתים-חילונים, יהודים-ערבים בדואים, עיירות ערים מושבים קיבוצים), אותם מלווים למשך 10 שנים (מגיל 15 ועד גיל 25) בתהליך אישי וקבוצתי. התוכנית בשיתוף עם "קו הזינוק" בעמותת "שותפויות רוטשילד".
בית ספר שדה
פעילותו של בית-הספר מתחלקת לשני תחומים עיקריים: אירוח והדרכה.
קרב קולם
הקרב על קולם נערך ליד העיירה קולם (בצ'כית: Chlumec) והכפר Přestanov בצפון בוהמיה. הקרב התרחש ב-29–30 באוגוסט 1813, במהלך מלחמת הקואליציה השישית. קורפוס צרפתי בפיקודו של גנרל דומיניק ונדאם תקף את הקורפוס הרוסי של אלכסנדר איבנוביץ' אוסטרמן-טולסטוי ב-29 באוגוסט. למחרת, הקורפוס הפרוסי של פרידריך פון קלייסט פגע בוונדאם מאחור בזמן שתגבורת רוסית ואוסטרית תקפה את החזית והאגף השמאלי הצרפתיים. ונדאם הובס עם אובדן של 13,000 איש ו-82 תותחים.
נפגעים
הצרפתים איבדו 25,000 איש מהכוח הרודף שכלל 34,000, כולל ונדאם, וכמעט כל הארטילריה שלו, 82 מתוך 84 תותחיו, נתפסו. בעלות הברית איבדו כ-11,000 חיילים הרוגים או פצועים.
אליצ'ה, נסיכת בורבון-פארמה
ביוגרפיה
בשנת 1960 מת הנסיך פרננדו פיו, דוכס קלבריה ללא בנים, ובעלה אלפונסו טען לזכותו על התארים. מנגד דודו הנסיך רניירי, דוכס קסטרו טען שאביו קרלוס, נסיך בורבון-שתי הסיציליות ויתר על התארים קודם חתונתו עם מרסדס, נסיכת אסטוריאס, ומשום כך הוא יורש אותם. המחלוקת עדיין לא נפתרה, ובעוד רוב בתי המלוכה באירופה מכירים בצאצאי רניירי כטוענים לכתר, בית המלוכה הספרדי מכיר ביורשיו של אלפונסו כטוענים לכתר. בשנת 1964 מת בעלה אלפונסו, ובנם קרלוס, דוכס קלבריה ירש את תאריו, וב-28 במרץ 2017 מתה אליצ'ה במדריד, ובזמן מותה היא הייתה הנכדה האחרונה של רוברטו הראשון, דוכס פארמה שנותרה בחיים.
ריי פרנק
רייצ'ל "ריי" פרנק (10 באפריל 1861, 1864 או 1866 סן פרנסיסקו - 10 באוקטובר 1948) הייתה כתבת ודרשנית יהודית במערב ארצות הברית, בעשור האחרון של המאה התשע עשרה. דרשותיה ופעילותה עוררו את הקהילות היהודיות במערב המדינה והביאו רבים להכריז עליה כ"רבנית היהודית הראשונה".
ביוגרפיה
בסתיו 1890 נשלחה פרנק לראיין כמה צ'יפים אינדיאנים בספוקיין שבמדינת וושינגטון, והוזמנה לשאת דרשה בליל יום הכיפורים בפני יהודי העיר. הדרשה הסוחפת של פרנק בבית האופרה של העיר הותירה רושם עז בקהל, שמנה יהודים ונוצרים כאחד.
תרומתה לפמיניזם הדתי
ההתנגדות לנשים רבנים נותרה איתנה, ופועלה של פרנק התברר, עם הזמן, כבעל חשיבות אפיזודית ופרסומית יותר ממעשית, גם בגלל תקופת פעילותה הקצרה של פרנק, וגם בגלל עמדותיה והתנגדותה לשוויון זכויות לנשים ולתפקיד כלשהו לנשים נשואות מחוץ לביתן.
חיל הקשר (רוסיה)
החיל הוקם לראשונה בשנת 1877 כחיל הקשר של הצבא הקיסרי הרוסי. במתכונתו הנוכחית החיל הוקם ב-7 במאי 1992 כיורש חיל הקשר הסובייטי.
רנבואה
רנבואה (בצרפתית: Renvoi - "לשלוח בחזרה") הוא מצב במשפט בינלאומי פרטי בו כל דין מפנה לדין אחר, לדוגמה: מצב בו הדין הישראלי מפנה לדין הצרפתי, והדין הצרפתי מפנה לדין הגרמני. שאלת הרנבואה היא האם להחיל את הדין (הצרפתי לדוגמה) או לציית להפניה ולהחיל דין שונה.
רנבואה חלקי
מצב של רנבואה חלקי (או Transmission) הוא מצב בו בית המשפט מתחשב בהפניה אחת, ואז דוחה את יתרת הרנבואה. בדוגמה לעיל, יחיל בית המשפט הגרמני שם מוגשת התביעה את הדין הגרמני, ויפנה לדין האנגלי – אולם יראה את ההפניה כהפניה לדין המהותי האנגלי ולא ימשיך לכללי ההפניה האנגליים.
פיליפ אייבלסון
תולדות חייו
בעת מלחמת העולם השנייה עבד אייבלסון במעבדת המחקר של חיל הים על בידוד איזוטופים כבדים של אורניום תוך שימוש בשיטת הדיפוזיה התרמית. כאשר שמע רוברט אופנהיימר - המנהל המדעי של פרויקט מנהטן לייצור פצצת האטום האמריקאית - על הצלחתו של אייבלסון, החליט להקים מפעל להעשרת אורניום באוק רידג' שיתבסס על שיטת אייבלסון.
הוקרה
בשנת 1959 נבחר כחבר האקדמיה האמריקאית לאמנויות ולמדעים. ב-1972 הוענק לו פרס קלינגה. ב-1987 קיבל את המדליה הלאומית למדעים. המינרל אבלסוניט (Abelsonite) נקרא על שמו. ב-1996 הוענק לו פרס וניבר בוש.
Dakiti
רקע
השיר נחשף לראשונה על ידי באד באני ב-26 באוקטובר 2020, דרך חשבון האינסטגרם שלו; הוא עשה טיזר למנגינת השיר והצהיר שהוא מגיע "בקרוב". באד באני וקורטס שיתפו פעולה בעבר ברמיקסים עבור "No Me Conoce" ו"Cómo Se Siente". בעקבות צאת השיר, באד באני צייץ סרטון בו הוא עושה ריקוד לשיר, ואיתגר את עוקביו לפרסם סרטונים משלהם של הריקוד. "Dakiti" מסמן את שיר הסולו הראשון של באד באני מאז צאת אלבומו במאי 2020 Las Que No Iban A Salir.
נזעמים
הן האברטיסטים והן תומכי רובספייר אמנם נדרשו ל"נזעמים" במאבקיהם הפנימיים, אך חששו מהרדיקליות שלהם והיו נחושים לרסנם. וארלה, לאקומב, לקלר ותומכיהם לא אותתו על שום התמתנות. ב-25 ביוני הגיש רו לוועידה הלאומית המטוהרת את "מניפסט הנזעמים": הוא תבע פיקוח מחירים, הוצאה להורג של ספסרים וחלוקת רכוש לעניים. בדרשותיו רמז באופן גלוי למדי שהמשטר החדש לא היה שונה מקודמיו מבחינתו. הוא גורש ממועדון הקורדליירים שנבעת מקנאותו. המונטניארדים גייסו את מארה, שהתמיכה בו בקרב הסנקילוטים הייתה רבה, והוא הוקיע בעיתונו את ה"נזעמים" כסוכנים מלוכניים ובוגדים. הם שמטו את הקרקע תחת בסיסם הפוליטי כשנכנעו לתביעה הפופוליסטית ואימצו חוק לפיקוח מחירים, שהועבר ב-29 בספטמבר 1793. תקנות החירום החדשות שהועברו עקב המשבר בחזיתות דחקו הצידה את המעט שנותר מן החוק והסדר וסללו את הדרך לשלטון הטרור, שסיפק שעת כושר נוחה להיפטר מן ה"נזעמים". ז'אק רו נעצר כבר ב-5 בספטמבר, והתאבד בכלא; האחרים נעצרו לתקופות שונות ועם שחרורם כבר לא נותר דבר מהתנועה. הובלת ההמון הקיצוני עברה לאברטיסטים, שהיו קנאים כמותם בשאלת היחס לאויבים מבפנים אך שמרנים כלכלית.
Who We Are
בתחרות הזמר של האירוויזיון
ב-15 באוקטובר 2017, השדרנית הסן מרינזית "San Marino RTV" והחברה הבריטית 1in360 הודיעו על השקת מופע כישרונות מקוון המיועד לזמרים ברחבי העולם כדי למצוא את "מועמד האינטרנט" לתחרות האירוויזיון 2018 ולבחור אותו כנציג הרשמי של סן מרינו לתחרות הזמר. ב-23 בדצמבר 2017, הוכרזו ג'סיקה מוסקט וג'ניפר ברנינג כשתיים מתוך האמנים שהשתתפו בהופעות החיות של המופע. במופע החי הראשון, מוסקט ביצעה גרסה אקוסטית של "Who we are" לצד הזמר הסן מרינזי אירול, והעפילה לגמר. גרסת סטודיו משודרגת של השיר הופקה לגמר שבו ברנינג החליפה את אירול לאחר שזה בחר לוותר על השיר כיוון שאינו מתאים לסגנון המוזיקה שלו. בגמר, שהתקיים ב-3 במרץ 2018, מוסקט וברנינג נבחרו לייצג את סן מרינו בתחרות האירוויזיון לשנת 2018 עם השיר "Who we are".
נופל וקם (סדרת טלוויזיה)
ביקורות
בסך הכל, העונה הראשונה והשנייה קיבלו ביקורות טובות. לפי אתר Metacritic העונה הראשונה קיבלה ציון ממוצע של73% ואילו לפי אתר Rotten Tomatoes העונה הראשונה קיבלה מטעם המבקרים ציון ממוצע של 90%. מטעם הצופים קיבלה העונה הראשונה ציון ממוצע של 82% נכון לאפריל 2018. לפי Rotten Tomatoes, העונה השנייה קיבלה מטעם הקהל ציון ממוצע של 92% נכון למאי 2018. במסד הנתונים הקולנועיים IMDb הסדרה קיבלה ציון ממוצע של 7.4 מתוך 10.
יונינה אלדר
ביוגרפיה
בשנת 2019 עברה לפקולטה למתמטיקה ומדעי המחשב במכון ויצמן למדע.
סלונים
סלונים נזכרת לראשונה בכתובים בשנת 1252 כ-"אוּסְלוֹנִים", ושלוש שנים מאוחר יותר כ-"וְסְלוֹנִים". לאחר מלחמת העולם הראשונה נכללה העיר בתחום הרפובליקה הפולנית השנייה.
בשואה
מה-29 ביוני ועד ה-15 ביולי 1942 נערכה בגטו שבעיר אקציה המונית, בה פשטו עליו שוטרים מקומיים וליטאים, תוך הצתת בתים על יושביהם. בין 8,000 ל-10,000 מיהודי הגטו נלקחו לאתר פייטרלוויצ'ה, ונרצחו בו. במהלך האקציה הצליחו להימלט מהגטו שתי קבוצות של חמושים יהודים, אשר חברו לפרטיזנים ביערות הסביבה.
טווין פיקס
תקציר עלילת הסדרה
קופר מגלה די מהר כי ללורה היו תדמית ומערכות יחסים שונות ממה שהיה נראה בתחילה, ושהיא הייתה רחוקה מלהיות מה שאנשי העיירה חשבו עליה. לורה בגדה בחברה בובי בריגס עם האופנוען ג'יימס הארלי, מה שהיה ידוע לחברתה הטובה ביותר של לורה, דונה הייוורד. בנוסף, היא הייתה נרקומנית ועסקה בזנות. קופר גם מגלה בתוך יומנה של לורה שאריות של קוקאין, שבו השתמשה יחד עם בובי.
ג'ובאני דלפינו
ג'ובאני דלפינו או ג'ובאני דולפין (באיטלקית: Giovanni Delfino; בוונטית: Giovanni Dolfin ; נפטר ב-12 ביולי 1361) היה הדוכס ה-57 של ונציה. דלפינו כיהן כדוג'ה מאז מינויו, ב-13 באוגוסט 1356 ועד פטירתו.
ועדת קרבאך
ועדת קרבאך (בארמנית: Ղարաբաղ կոմիտե) הייתה קבוצה של אינטלקטואלים ארמנים אשר עמדו בראש תנועת המחאה למען נגורנו קרבאך, ואשר הפכה עד מהרה לתנועה פוליטית רחבה יותר, המתנגדת לשלטון ברית המועצות בארמניה. ארמנים רבים ראו במנהיגי ועדת קרבאך את מנהיגי האומה דה פקטו, בשנות ה-1980 המאוחרות. הוועדה הוקמה ב-1988, במטרה המוצהרת של איחוד נגורנו קרבאך עם ארמניה. חברי הוועדה נעצרו על ידי השלטונות הסובייטים ב-11 בדצמבר 1988 בהאשמת שיבוש סיוע הומניטרי מאזרבייג'ן לאחר ארמניה רעידת אדמה ב-7 בדצמבר 1988. לאחר ששוחררו ב-31 במאי 1989, הם הקימו את התנואה הלאומית הפאן -ארמנית. ב-1990, עיתון ניו יורק טיימס תיאר את הוועדה בתור "הקבוצה האומית המשפיעה ביותר בארמניה." מנהיג הקבוצה, לבון טר-פטרוסיאן, היה לנשיא ארמניה הראשון לאחר שזכתה בעצמאותה.
OpenWrt
WRT54G
שנה לאחר מכן החליטה סיסקו להוציא דגם חדש של WRT54G (גרסה 5) אשר הכיל פחות שטח אחסון והריץ VxWorks. הדגם המקורי הופץ מעתה בשם WRT54GL. סביב אותו הדגם, עם קוד המקור שיצא, החלה להתפתח קהילת מפתחים. התפתחו מספר הפצות שונות, שהבולטת ביניהן היא OpenWrt.
וירלאי
אחד ממלחיני הווירלאי המפורסמים ביותר הוא גיום דה מאשו (1300 - 1377), שכתב גם בתי שיר משלו; 33 יצירות נפרדות פרי עטו שרדו עד ימינו. מלחיני וירלאי אחרים הם ז'האנו דה ל'אסקרואל (Jehannot de l'Escurel), מן המוקדמים ביותר (נולד ב-1304), וגיום דופאי (1400 בקירוב - 1474), מן האחרונים שבמלחיני הווירלאי.
דגי נוי
במאה ה-16 הגיע התחביב לאירופה, שם גם החלו להחזיק דגי נוי בצנצנות זכוכית. עם התקדמות המדע, פותחו משאבות אוויר, גופי חימום, ומסננים שונים שאפשרו הקמת אקווריומים ציבוריים, או אקווריומים ביתיים גדולים. כמו כן, אפשרה הקידמה לשלב באקווריומים יותר ויותר מינים שבעבר לא ניתן היה לגדל. גידול דגי נוי מתועד בהיסטוריה מזה לפחות 2,000 שנה, העיסוק התפתח, ככל הנראה, מהכנסת דגים מבריכות דגים חקלאיות אל בריכות נוי בגנים.
תפוצה בטבע
מקורות דגי הנוי רבים ומגוונים, מאחר שלא מדובר במונח טקסונומי אלא במונח האוגד בתוכו בעלי חיים ממשפחות שונות שהמשותף לכולם הוא צבעם וצורתם הייחודית יוצא שמדובר במגוון גדול מאוד של סוגים שלא ניתן לתת תפוצה מלאה, למעשה ניתן לומר שתפוצת הדגים היא בכל העולם.
תנאי הגידול
מאחר שלא מדובר במשפחה ספציפית אלא במספר רב מהם בעלת דרישות שונות צריכים הדגים תנאים המתואמים לכל קבוצה בנפרד.